Trăim într-o lume mare.
Miliarde de oameni încercăm să trăim, să iubim, să prosperăm
și să dăm un sens timpului nostru scurt de pe această planetă.
Încă de la începutul omenirii, am transferat informații
de la o persoană la alta
printr-o limbă comună.
Din nefericire, nu poți comunica cu alții
fără să le cunoști sau să le înveți mai întâi limba.
O problemă similară se manifestă pe internet,
unde textul poate fi scris în zeci de limbi diferite,
fiecare dintre ele necesitând fluență din partea cititorului.
Noi am dezvoltat o soluție elegantă pentru ambele probleme --
un mod prin care tu să poți învăța o limbă gratuit,
iar în același timp să ajuți la traducerea textelor
de pe internet, permițând astfel o îmbogățire a întregii umanități
prin eliberarea informației încătușate într-o limbă.
Se numește ”duolingo”.
Iată cum funcționează: Să spunem că ești un vorbitor
nativ de engleză care dorește să învețe spaniolă.
Începem prin a-ți da o propoziție de pe un site
în spaniolă și a te ruga să o traduci.
Așteaptă. Dă înapoi.
Cum poți să traduci o limbă pe care nu o cunoști?
Mai întâi, duolingo îți dă doar propoziții care
se potrivesc nivelului tău de limbă.
Începătorii primesc propozițiile foarte simple de pe internet,
iar utilizatorii avansați le primesc pe cele mai complexe.
În acest fel, fiecare devine un translator valoros.
Și în al doilea rând, dacă ești cu adevărat pierdut, poți vedea mereu
traduceri posibile pentru cuvintele pe care nu le cunoști.
După aceea, duolingo te ajută să înțelegi
și să memorezi cuvintele la care ai avut dubii
prin exemple educaționale.
Poți de asemenea să votezi calitatea traducerilor
celorlalți cursanți, ceea ce te ajută să înveți văzând
cum au tradus alții aceeași propoziție.
Și pentru că tu creezi traduceri valoroase în timp ce
înveți, noi îți returnăm favoarea oferind duolingo
complet gratuit: fără reclame, fără taxe ascunse,
fără abonări. Doar gratuit.
Pentru a pune potențialul beneficiu al lui duolingo în perspectivă,
gândește-te la asta: dacă un milion de persoane
ar folosi duolingo pentru a învăța, atunci toată
Wikipedia din engleză ar putea fi tradusă în spaniolă
în doar 80 de ore.
Duolingo: Învață o limbă în timp ce traduci internetul.